Ήταν άψογα όλα! Πρόσφατα ανακαινισμένο το σπίτι στην καρδιά της πόλης των Χανίων μέσα στην παλιά πόλη και άνετο για 5 άτομα. Το σπίτι ήταν ακριβώς όπως στις φωτογραφίες. Πλήρως εξοπλισμένο μέσα. Μοντέρνο, πεντακάθαρο και καλαίσθητο διατηρώντας την αρχιτεκτονική των παλιών σπιτιών των Χανίων. Οι παροχές ήταν παραπάνω και από αρκετές, καθώς μας παρείχαν ντόπια φρούτα και εδέσματα δικά τους. Επίσης, προσφέρθηκαν να μας αλλάξουν και πετσέτες στις 6 μέρες κατά τη διαμονή μας, κάτι που μου συνέβη πρώτη φορά σε σπίτι από την Airbnb. Υπέροχη η φιλοξενία, οι οικοδεσπότες ήταν πολύ ζεστοί και επικοινωνιακοί, αφού ήταν σε συνεχή επαφή μαζί μας για να διαβεβαιωθούν ότι όλα κυλάνε καλά και ένα μικρό προβληματάκι που προέκυψε με το νερό, επειδή δεν είχε πίεση, έτρεξαν άμεσα να το διορθώσουν στέλνοντας υδραυλικό και όλα λύθηκαν. Τέλος, μας πρόσφεραν και τοπικά δωράκια την τελευταία μέρα μας εκεί. Γενικά η διαμονή μας εκεί ήταν απίστευτη, μείναμε όλοι ευχαριστημένοι και περάσαμε υπέροχα. Το συστήνω ανεπιφύλακτα!!!